cyanic-selkie/wikianc huggingface dataset:
Γεώργιος Ροϊλός
Ο Γεώργιος Ροϊλός (Στεμνίτσα Γορτυνίας, 1867 – Αθήνα, 28 Αυγούστου 1928) ήταν ένας από τους σημαντικότερους Έλληνες ζωγράφους της Σχολής του Μονάχου, με ιδιαίτερο ενδιαφέρον για ιστορικά θέματα και την προσωπογραφία. Ως καθηγητής της Ελαιογραφίας στην Ανωτάτη Σχολή Καλών Τεχνών στη θέση του Ιακωβίδη από το 1910, παρέκκλινε από τις ακαδημαϊκές τάσεις, που ήταν ενταγμένες σε τυποποιημένο κώδικα προτύπων, ενδιαφερόμενος κυρίως για την ανανέωση της διδασκαλίας με την επιβολή μεγαλύτερης ελευθερίας.
Βιογραφία
Ο Ροϊλός σπούδασε αρχικά ζωγραφική στο Σχολείο των Τεχνών στην Αθήνα, από το 1880 μέχρι το 1887, με δάσκαλο τον Νικηφόρο Λύτρα. Το 1888 πήγε με υποτροφία του κληροδοτήματος Κρήτση στο Μόναχο, για να συνεχίσει τις σπουδές του κοντά στον Νικόλαο Γύζη. Το 1890 πήγε στο Παρίσι για να ολοκληρώσει τις σπουδές του κοντά στον Μπενζαμέν Κονστάν και τον Πωλ Λωράνς (Paul Laurence).
Το 1894 επέστρεψε στην Αθήνα και ένα χρόνο αργότερα, ύστερα από τον θάνατο του Σπυρίδωνος Προσαλέντη, διορίστηκε καθηγητής στην έδρα Αγαλματογραφίας της Ανωτάτης Σχολής Καλών Τεχνών της Αθήνας, για να φύγει κατόπιν το 1903 στο Λονδίνο, όπου έγινε μέλος του εκεί Καλλιτεχνικού Συνδέσμου, και στη συνέχεια για άλλα δυο χρόνια στο Λίβερπουλ, όπου εκλέχτηκε μέλος της Ακαδημίας της πόλης και πήρε μέρος σε διάφορες εκθέσεις. Επέστρεψε στην Αθήνα ξανά το 1908 και από το 1910 έως το 1927 κατείχε την έδρα Ελαιογραφίας στην Ανωτάτη Σχολή Καλών Τεχνών. Είχε το εργαστήριό του στο δεξιό από τα δύο δίδυμα αντικριστά Πυργόσπιτα της οδού Παυσίλυπου στην Καστέλλα. Πέθανε το 1928 στην Αθήνα.
Θεματογραφία
thumb|right|200px|Από τη σειρά «Η μάχη των Φαρσάλων». Στους πίνακές του απεικόνισε ποικίλα θέματα: πολεμικά από τον Ελληνοτουρκικό πόλεμο του 1897 και τους Βαλκανικούς πολέμους 1912–13 (πρωτοπόρος στο είδος αυτό μαζί με τον Βασίλειο Χατζή, που στρατεύθηκε στο αντιτορπιλικό Έλλη, και τη Θάλεια Φλωρά-Καραβία), ιστορικά, πορτρέτα, τοπία, κ.ά.
Στον ελληνοτουρκικό πόλεμο του 1897 στρατεύθηκε και έζησε από κοντά όλη την ατμόσφαιρα του πολέμου, διάφορα επεισόδια του οποίου απεικόνισε σε πίνακες του. Στη διάρκεια των Βαλκανικών Πολέμων ξαναβρέθηκε στο μέτωπο κρατώντας σημειώσεις και δίνοντας ζωγραφικές συνθέσεις από τα γεγονότα.
Ζωγραφίζοντας εκ του φυσικού τη γρήγορη εναλλαγή των πολεμικών γεγονότων μέσα στη σκόνη της μάχης οργάνωνε τη σύνθεσή του χωρίς ένα κεντρικό στοιχείο να συγκεντρώνει την προσοχή και να στατικοποιεί τον πίνακα. Για παράδειγμα, τοποθέτησε τον βασιλιά Κωνσταντίνο έκκεντρα και όχι μεγαλύτερο ή επιβλητικότερο από τους άλλους. Στο πρώιμο έργο του εκφράζει κυρίως τον γερμανικό ακαδημαϊσμό της «Σχολής του Μονάχου». Ωστόσο το έργο της ώριμης περιόδου του, και κυρίως οι τοπιογραφίες, δείχνουν ότι ο Ροϊλός προσπάθησε να εισάγει τον ιμπρεσιονισμό στην Ελλάδα Εκτός από την προσωπογραφία και τις ιστορικές σκηνές, ο Ροϊλός ζωγράφισε θρησκευτικά και μυθολογικά θέματα (Ιππόλυτος (1925), Χαίρε, Ραββί (1925), Μη μου άπτου, στην Εγκυκλοπαίδεια Ελευθερουδάκη, τόμ. 11, σ. 161.) ηθογραφίες (Η γραία με τη γαλή, κ.ά. ό.π.) και νεκρές φύσεις, ενώ ασχολήθηκε και με τη χαλκογραφία και τη γελοιογραφία (εφημ. Άστυ, Ρωμηός και περιοδικό Εστία).
Εξωτερικοί σύνδεσμοι
Κατηγορία:Έλληνες ζωγράφοι Κατηγορία:Σχολή του Μονάχου
Νιούκασλ Γιουνάιτεντ
Η Νιούκασλ Γιουνάιτεντ (αγγλικά: Newcastle United) είναι επαγγελματική ποδοσφαιρική ομάδα με έδρα την πόλη του Νιούκαστλ . Αγωνίζεται στην Πρέμιερ Λιγκ της Αγγλίας. Ιδρύθηκε το 1892 μετά την συγχώνευση δύο τοπικών ομάδων, των Νιούκασλ Ηστ Εντ και Νιούκασλ Γουέστ Εντ και αγωνίζεται από τη στιγμή της ίδρυσής της στο γήπεδο Σαιντ Τζέιμς Παρκ. Έχει κερδίσει 4 πρωταθλήματα και 6 Κύπελλα. Η πιο επιτυχημένη περίοδος του συλλόγου ήταν από το 1904 έως το 1910 όπου κέρδισαν ένα κύπελλο και τρία πρωταθλήματα.
Η ομάδα ήταν μέλος της Πρέμιερ Λιγκ για όλα τα χρόνια διάρκειας της διοργάνωσης εκτός από δύο και δεν έχει υποβιβαστεί ποτέ σε κατηγορία χαμηλότερη από την δεύτερη. Το 2007, ο μακροχρόνιος πρόεδρος και ιδιοκτήτης της ομάδας Φρέντι Σέφερντ πούλησε το μερίδιο του στην ομάδα στον Μάικ Άσλεϊ. Στις 7 Οκτωβρίου 2021, μετά από 14 χρόνια ως ιδιοκτήτης, ο Άσλεϊ πούλησε τον σύλλογο σε κοινοπραξία έναντι 305 εκατομμυρίων λιρών. Η εξαγορά βρίσκει το Ταμείο Δημοσίων Επενδύσεων της Σαουδικής Αραβίας (PIF) να ελέγχει το 80% του μεριδίου, ενώ η κοινοπραξία αποτελείται επίσης από την επενδυτική εταιρεία PCP Capital Partners και την RB Sports & Media.
Τα παραδοσιακά χρώματα του συλλόγου είναι ασπρόμαυρες ρίγες στην φανέλα, μάυρο σορτσάκι και μαύρες κάλτσες. Ο πρώτος σκόρερ στην ιστορία του συλλόγου είναι ο Άλαν Σίρερ. Η αιώνια εχθρός της Νιούκασλ Γιουνάιντεντ είναι η αγγλική ομάδα Σάντερλαντ ΑΦΚ και οι δύο ομάδες διατηρούν ένα τοπικό ντέρμπι στην βορειοανατολική Αγγλία από το 1898.
1881–1903: Σχηματισμός και πρώιμη ιστορία
Τα πρώτα δείγματα ποδοσφαίρου στο Τάινσαιντ χρονολογούνται στις 3 Μαρτίου του 1877, στο "Elswick Rugby Club". Αργότερα την ίδια χρονιά, ιδρύθηκε η πρώτη ποδοσφαιρική ομάδα της Νιούκαστλ, η "Tyne Association". Η προέλευση της ίδιας της Νιούκασλ Γιουνάιτεντ, μπορεί να αναχθεί στον σχηματισμό μιας ποδοσφαιρικής ομάδας από το Στάνλεϊ, τον Νοέμβριο του 1881. Αυτή η ομάδα μετονομάστηκε σε Νιούκαστλ Ίαστ Εντ ΦΚ τον Οκτώβριο του 1882, για να αποφευχθεί η σύνδεση με την ομάδα κρίκετ της περιοχής. Η ΦΚ Ρόουσγουντ, συγχωνεύτηκε με την Νιούκαστλ Ίαστ Εντ, λίγο αργότερα. Το 1886, η Νιούκαστλ Ίαστ Εντ, μετακόμισε από την περιοχή του Μπάικερ στην περιοχή του Χίτον. Τον Αύγουστο του 1882, ένας νέος σύλλογος που αρχικά δραστηροποιήθηκε στο κρίκετ, η Νιουκάστλ Γουέστ Εντ δημιουργήθηκε και τον Μάιο του 1886, μετακόμισε στο "St James' Park". Οι δύο σύλλογοι έγιναν αντίπαλοι στο πρωτάθλημα του Αγγλικού βορρά. Το 1889, η Νιούκαστλ Ίαστ Εντ έγινε επαγγελματική ομάδα. Η Νιούκαστλ Γουέστ Εντ από την άλλη πλευρά, αντιμετώπιζε σοβαρά οικονομικά προβλήματα και πλησίασε την Ίαστ Εντ, με σκοπό την εξαγορά. Η Νιούκαστλ Γουέστ Εντ τελικά διαλύθηκε και αρκετοί παίκτες της, εντάχθηκαν στην Νιούκαστλ Ίαστ Εντ, συγχωνεύοντας ουσιαστικά τους δύο συλλόγους, με τη Νιούκαστλ Ίαστ Εντ να αναλαμβάνει τη μίσθωση στο Σεντ Τζέιμς Παρκ τον Μάιο του 1892.
Με τον νέο σύλλογο που είχε σχηματιστεί, να είναι ο μοναδικός δυνατός στην πόλη, πολλοί άρχισαν να υποστηρίζουν στον σύλλογο και η ανάπτυξη του συλλόγου ήταν πολύ πιο γρήγορη. Παρά την άρνηση συμμετοχής του συλλόγου στην Πρώτη Κατηγορία, στην αρχή της σεζόν 1892–93, κλήθηκαν να παίξουν στη νέα Δεύτερη Κατηγορία. Ωστόσο, καθώς δεν έπαιξαν μεγάλα ονόματα στη Β' Κατηγορία, απέρριψαν την προσφορά και παρέμειναν στη Βόρεια Λίγκα, δηλώνοντας ότι «οι πύλες δεν θα ανταποκρίνονταν στα μεγάλα έξοδα για μετακινήσεις σε άλλες πόλεις». Σε μια προσπάθεια να αρχίσει να προσελκύει μεγαλύτερα πλήθη, η Νιούκαστλ Ίαστ Εντ, αποφάσισε να υιοθετήσει ένα νέο όνομα ως αναγνώριση της συγχώνευσης. Τα προτεινόμενα ονόματα περιλάμβαναν τα "1892 Νιούκαστλ", "Νιούκαστλ Ρέιντζερς", "Νιούκαστλ Σίτι" και "Σίτι οφ Νιούκαστλ", αλλά το "Νιούκαστλ Γιουνάιτεντ" κρίθηκε ότι ταιριάζει καλύτερα στον σύλλογο και έτσι, αποφασίστηκε στις 9 Δεκεμβρίου του 1892, να σηματοδοτήσει την ένωση των δύο ομάδων. Η αλλαγή του ονόματος έγινε αποδεκτή από την Ποδοσφαιρική Ομοσπονδία της Αγγλίας στις 22 Δεκεμβρίου, αλλά ο σύλλογος δεν συστηνόταν νομικά ως Νιούκαστλ Γιουνάιτεντ ΦΚ, μέχρι τις 6 Σεπτεμβρίου 1895. Στις αρχές τις σεζόν 1893-94, η Νιούκαστλ Γιουνάιτεντ αρνήθηκε για ακόμη μία φορά την είσοδο στην Πρώτη Κατηγορία και έτσι εντάχθηκε στη Δεύτερη Κατηγορία, μαζί με τη Λίβερπουλ και τη Γούλγουιτς Άρσεναλ. Έπαιξαν τον πρώτο τους αγώνα στην κατηγορία τον Σεπτέμβριο εναντίον της Γούλγουιτς Άρσεναλ, με το τελικό σφύριγμα του αγώνα να βρίσκει τις 2 ομάδες ισόπαλες με σκορ 2–2.
1903–1937: Πρώτα χρόνια δόξας και χρόνια πολέμου μικρογραφία|190x190εσ|Ο Χάρι Χάμπτον της Άστον Βίλα σκοράρει στον τελικό του κυπέλλου Αγγλίας το 1905. Την σεζόν 1903–04, ο σύλλογος δημιούργησε μια πολλά υποσχόμενη ομάδα και συνέχισε να κυριαρχεί στο αγγλικό ποδόσφαιρο για σχεδόν μια δεκαετία. Η ομάδα αυτή, έμεινε γνωστή για το «καλλιτεχνικό παιχνίδι», συνδυάζοντας ομαδική δουλειά και γρήγορες πάσες. Αρκετό καιρο μετά την αποχώρησή του, ο Πίτερ ΜακΓουίλιαμ, ο αμυντικός της ομάδας εκείνη την εποχή, δήλωσε τα εξης: "Η ομάδα της Νιούκαστλ του 1900 θα έδινε σε κάθε σύγχρονη ομάδα ένα ξεκίνημα με δύο γκολ και θα την κέρδιζε, και ακόμη περισσότερο, θα την κέρδιζε με ένα τροτάκι." Η Νιούκαστλ Γιουνάιτεντ κέρδισε το πρωτάθλημα 3 φορές κατά τη διάρκεια της δεκαετίας του 1900 (1904–05, 1906–07 και 1908–09). Το 1904-05, παραλίγο μάλιστα να κάνουν και το νταμπλ, χάνοντας όμως από την Άστον Βίλα στον τελικό του Κυπέλλου Αγγλίας το 1905. Ηττήθηκαν ξανά την επόμενη χρονιά από την Έβερτον στον τελικό του Κυπέλλου Αγγλίας του 1906. Έφτασαν ξανά στον τελικό, το 1908 όπου έχασαν από τη Γούλβς. Τελικά κατάφεραν να κατακτήσουν το Κύπελλο Αγγλίας, έπειτα από 3 αποτυχημένες απόπειρες, το 1910 όταν και κέρδισαν τη Μπάρνσλεϊ στον τελικό. Έχασαν ξανά την επόμενη χρονιά στον τελικό από την Μπράντφορντ Σίτι.
Η ομάδα επέστρεψε στον τελικό του Κυπέλλου Αγγλίας το 1924, στον δεύτερο τελικό που διεξήχθη στο τότε καινούριο στάδιο, το Γουέμπλεϊ. Επικράτησαν της Άστον Βίλα με 2-0, κερδίζοντας το δεύτερο Κύπελλο Αγγλίας στην ιστορία του συλλόγου. Τρία χρόνια αργότερα, κέρδισαν το πρωτάθλημα της Πρώτης Κατηγορίας για τέταρτη φορά το 1926–27, με τον Χιούι Γκάλαχερ, έναν από τους πιο παραγωγικούς σκόρερ στην ιστορία του συλλόγου, να είναι αρχηγός της ομάδας. Άλλοι βασικοί παίκτες αυτής της περιόδου ήταν οι Νέιλ Χάρις, Σταν Σέγιμουρ και Φράνκ Χάντσπεθ. Το 1930, η Νιούκαστλ έφτασε κοντά στον υποβιβασμό και στο τέλος της σεζόν ο Γκάλαχερ αποχώρησε από τον σύλλογο, πηγαίνοντας στην Τσέλσι. Ταυτόχρονα ο Άντι Κάνινγχαμ έγινε ο πρώτος προπονητής στην ιστορία της ομάδας. Το 1931-32, ο σύλλογος κέρδισε το Κύπελλο Αγγλίας για τρίτη φορά. Ωστόσο, μερικά χρόνια αργότερα, στο τέλος της σεζόν 1933-34, η ομάδα υποβιβάστηκε στη δεύτερη κατηγορία μετά από 35 συνεχόμενες σεζόν στην κορυφαία κατηγορία. Ο Κάνινγκχαμ αποχώρησε από την θέση του προπονητή και ανέλαβε ο Τομ Μάθερ.
1937–1969: Μεταπολεμικές επιτυχίες
μικρογραφία|217x217εσ|Η Νιούαστλ το 1960 Ο σύλλογος δυσκολεύτηκε να προσαρμοστεί στη Δεύτερη Κατηγορία και παραλίγο να υποβιβαστεί χαμηλότερα την σεζόν 1937–38, όταν γλίτωσε τον υποβιβασμό στο πλεονέκτημα γκολ. Ωστόσο, όταν ξέσπασε ο Δεύτερος Παγκόσμιος Πόλεμος το 1939, η Νιούκαστλ είχε την ευκαιρία να ανασυνταχθεί και στην περίοδο του πολέμου, ήρθαν τον σύλλογο οι Τζάκι Μίλμπερν, Τόμι Γουόκερ και Μπόμπι Κάουελ. Τελικά επέστρεψαν πίσω στην Πρώτη Κατηγορία στο τέλος της σεζόν 1947-48. Κατά την διάρκεια της δεκαετίας του 1950, η Νιούκαστλ κέρδισε το Κύπελλο Αγγλίας τρεις φορές σε 5 χρόνια, νικώντας την Μπλάκπουλ το 1951, την Άρσεναλ το 1952 και την Μάντσεστερ Σίτι το 1955. Ωστόσο, μετά από την τελευταία κατάκτηση του Κυπέλλου Αγγλίας, ο σύλλογος έπεσε ξανά σε παρακμή και υποβιβάστηκε στη Δεύτερη Κατηγορία για ακόμη μια φορά στο τέλος της σεζόν 1960–61 με προπονητή τον Τσάρλι Μίτεν. Ο Μίτεν έφυγε μετά από μια σεζόν στη Δεύτερη Κατηγορία και αντικαταστάθηκε από τον πρώην παίκτη της Νιούκαστλ, τον Τζο Χάρβεϊ. Η Νιούκαστλ επέστρεψε στην Πρώτη Κατηγορία στο τέλος της σεζόν 1964–65 μετά την κατάκτηση του τίτλου της Δεύτερης Κατηγορίας. Υπό τον Χάρβεϊ, ο σύλλογος προκρίθηκε για πρώτη φορά στις ευρωπαϊκές διοργανώσεις μετά από μια καλή πορεία στο πρωτάθλημα την σεζόν 1967–68 και την επόμενη χρονιά κέρδισε τον τελικό του Κυπέλλου Εκθέσεων το 1969, θριαμβεύοντας στην τελική φάση, νικώντας με 6–2 σύνολο σε δύο αγώνες, την Ουγγρική Ούιπεστ.
1969–1992: Αγωνιστική αστάθεια και εναλλαγή στις κατηγορίες
Η Νιούκαστλ Γιουνάιτεντ, έπεσε για άλλη μια φορά στην δεύτερη κατηγορία της Αγγλίας, στο τέλος της σεζόν 1977-78. Ο Ντίνις αντικαταστάθηκε από τον Μπιλ ΜακΓκάρι και στη συνέχεια αντικαταστάθηκε και αυτός από τον Αρθούρ Κοξ. Ο Κοξ οδήγησε τη Νιούκαστλ πίσω στην Πρώτη Κατηγορία στο τέλος της σεζόν 1983–84, με παίκτες όπως ο Πίτερ Μπέρντσλι, ο Κρις Γουάντλ και ο πρώην αρχηγός της Εθνικής Αγγλίας, Κέβιν Κίγκαν να πρωταγωνιστούν. Ωστόσο, λόγω έλλειψης χρηματικών κεφαλαίων, ο Κοξ έφυγε για την Ντέρμπι Κάουντι και ο Κίγκαν αποσύρθηκε. Με προπονητές όπως ο Τζακ Τσάρλτον και μετά ο Γουίλι ΜακΦόλ, η Νιούκαστλ παρέμεινε στην πρώτη κατηγορία, έως ότου πουλήθηκαν βασικοί της παίκτες όπως ο Γουάντλ, ο Μπέρντσλι και ο Πολ Γκασκόιν και η ομάδα υποβιβάστηκε για άλλη μια φορά το 1989. Ο ΜακΦόλ άφησε τη διευθυντική θέση και αντικαταστάθηκε από τον Τζιμ Σμιθ. Ο Σμιθ έφυγε στην αρχή της σεζόν 1991-92 και το διοικητικό συμβούλιο διόρισε τον Οσβάλντο Αρλίντες αντικαταστάτη του.
Ο Τζον Χόλ έγινε πρόεδρος του συλλόγου το 1992 και αντικατέστησε τον Αρλίντες με τον Κίγκαν, ο οποίος κατάφερε να σώσει την ομάδα από τον υποβιβασμό στην Τρίτη κατηγορία. Ο Κίγκαν έλαβε περισσότερα χρήματα για παίκτες, αγοράζοντας τους Ρομπ Λι, Πολ Μπρέισγουελ και Μπάρι Βένισον. Ο σύλλογος κέρδισε το πρωτάθλημα της Πρώτης Κατηγορίας στο τέλος της σεζόν 1992-93, κερδίζοντας την άνοδο στην νεοσύστατη τότε, Πρέμιερ Λιγκ. [εκρεμμεί παραπομπή]
1992–2007: Πορεία στην Πρέμιερ Λιγκ
μικρογραφία|229x229εσ|Ο Κέβιν Κίγκαν το 2008. Στο τέλος της πρώτης τους χρονιάς, την σεζόν 1993–94, και πάλι στην κορυφαία κατηγορία, τερμάτισαν στην τρίτη θέση, την υψηλότερη θέση που έλαβαν στο πρωτάθλημα από το 1927. Η επιθετική φιλοσοφία του Κίγκαν οδήγησε στην επισήμανση της ομάδας "The Entertainers" από τον σταθμό Sky Sports.
Ο Κίγκαν οδήγησε τη Νιούκαστλ στην 2η θέση, 2 συνεχόμενες στο πρωτάθλημα, το 1995-96 και το 1996-97, πλησιάζοντας πολύ κοντά στην κατάκτηση του τίτλου μάλιστα την πρώτη σεζόν, η οποία περιλάμβανε ένα νικηφόρο παιχνίδι με 4-3 επί της Λίβερπουλ στο Άνφιλντ, που συχνά θεωρείται ένα από τα καλύτερα παιχνίδια στην ιστορία της Πρέμιερ Λιγκ. Η επιτυχία της ομάδας οφειλόταν εν μέρει στο επιθετικό ταλέντο παικτών όπως ο Νταβίντ Τζινόλα, ο Λις Φέρντιναντ και ο Άλαν Σίρερ, ο οποίος υπέγραψε στις 30 Ιουλίου 1996 έναντι, του τότε παγκόσμιου ρεκόρ αμοιβής, των £15 εκατομμυρίων. αριστερά|μικρογραφία|258x258εσ|Ο Μπόμπι Ρόμπσον το 2004. Ο Κίγκαν έφυγε από τη Νιούκαστλ τον Ιανουάριο του 1997 και αντικαταστάθηκε από τον Κένι Νταλγκλίς, ωστόσο ο σύλλογος πέρασε μια πολύ αποτυχημένη σεζόν, τερματίζοντας στην 13η θέση στην Πρέμιερ Λιγκ την σεζόν 1997-98 Απέτυχε επίσης να προχωρήσει πέρα ​​από τη φάση των ομίλων του Τσάμπιονς Λιγκ 1997-98, παρά το γεγονός ότι νίκησε τη Μπαρτσελόνα και τη νικήτρια των ομίλων, Ντιναμό Κιέβου στο Σεντ Τζέιμς Παρκ καθώς επέστρεψε επίσης, από 2–0 σε 2–2 με την ομάδα του Βαλερί Λομπανόφσκι στην Ουκρανία και ηττήθηκε ξανά στον τελικό του Κυπέλλου Αγγλίας του 1998, μένοντας έτσι η χρονιά ως πλήρως αποτυχημένη. Ο Νταλγκλίς αντικαταστάθηκε ως προπονητής στις αρχές της επόμενης σεζόν από τον Ρουντ Γκούλιτ. Ο σύλλογος τερμάτισε και πάλι 13ος στο πρωτάθλημα και έχασε τον τελικό του Κυπέλλου Αγγλίας του 1999. Ο Γκούλιτ έπεσε σε διαφωνίες με την ομάδα και τον πρόεδρο Φρέντι Σέπερντ και εγκατέλειψε τον σύλλογο, 4 παιχνίδια μετά στη σεζόν 1999-2000, με την ομάδα να βρίσκεται στο κάτω μέρος του πίνακα για να αντικατασταθεί από τον Μπόμπι Ρόμπσον.
Παρά το γεγονός ότι ολοκλήρωσε τη σεζόν 2005–06 στην έβδομη θέση, η τύχη του Ρόντερ άλλαξε τη σεζόν 2006–07, με έναν φοβερό τραυματισμό να συμβαίνει στην βασική ομάδα και έφυγε από τον σύλλογο με κοινή συναίνεση στις 6 Μαΐου 2007. Μετά την σεζόν 2006–07, και εντός της εποχής της Πρέμιερ Λιγκ, η Νιούκαστλ Γιουνάιτεντ ήταν πλέον η πέμπτη πιο επιτυχημένη ομάδα της Πρέμιερσιπ όσον αφορά τους βαθμούς που κέρδισε.
Ο Σαμ Άλαρνταις ορίστηκε αντικαταστάτης του Ρόντερ στην θέση του προπονητή στις 15 Μαΐου 2007.
2007–2021: Εποχή Μάικ Άσλεϊ
Στις 7 Ιουνίου του 2007, οι τελευταίες μετοχές του Φρέντι Σέρφερντ στο κλαμπ, πωλήθηκαν στον Μάικ Άσλεϊ και ο Σέφερντ αποχώρησε από την θέση του προέδρου, παίρνοντας τα ινία ο Κρις Μορτ στις 25 Ιουλίου. Ο Άσλεϊ στη συνέχεια, ανακοίνωσε ότι θα διαγράψει τον σύλλογο από το Χρηματιστήριο του Λονδίνου μετά την ολοκλήρωση της εξαγοράς. Ο σύλλογος σταμάτησε επίσημα τις διαπραγματεύσεις στο Χρηματιστήριο στις 8 π.μ. (ώρα Αγγλίας), στις 18 Ιουλίου 2007 σε 5 π.ανά μετοχή.
Ο Άλαρνταις έφυγε από τον σύλλογο τον Ιανουάριο του 2008 με κοινή συναίνεση μετά από ένα κακό ξεκίνημα στη σεζόν 2007–08, και ο Κέβιν Κίγκαν διορίστηκε εκ νέου προπονητής της Νιούκαστλ. Ο Μορτ παραιτήθηκε από την θέση του προέδρου τον Ιούνιο και αντικαταστάθηκε από τον Ντέρεκ Λάμπιας, έναν μακροχρόνιο συνεργάτη της Άσλεϊ. Η Νιούκαστλ τελείωσε τη σεζόν 2007–08 στη 12η θέση, αλλά καθώς η σεζόν πλησίαζε στο τέλος της, ο Κίγκαν επέκρινε δημόσια το διοικητικό συμβούλιο, δηλώνοντας ότι δεν παρείχε στην ομάδα αρκετή οικονομική υποστήριξη. μικρογραφία|208x208εσ|Φιέστα πρωταθλήματος Φούντμπολ Λιγκ το 2010. Τον Σεπτέμβριο του 2008, ο Κίγκαν παραιτήθηκε από την θέση του προπονητή, δηλώνοντας τα εξής: "Η γνώμη μου είναι ότι ένας προπονητής πρέπει να έχει το δικαίωμα να διοικεί και ότι οι σύλλογοι δεν πρέπει να επιβάλλουν σε κανέναν προπονητή έναν παίκτη που δεν θέλει". Ο πρώην προπονητής του Γουίμπλεντον, Τζόε Κίνιαρ, διορίστηκε ως αντικαταστάτης του, αλλά τον Φεβρουάριο του 2009, λόγω της επέμβασης στην καρδιά του, ο Άλαν Σίρερ διορίστηκε προσωρινός προπονητής μέχρι να επιστρέψει ο Τζόε. Υπό τον Σίρερ, ο σύλλογος υποβιβάστηκε στο πρωτάθλημα της Φούτμπολ Λιγκ στο τέλος της σεζόν 2008–09, για πρώτη φορά από την Πρέμιερ Λιγκ από τότε που εντάχθηκε σε αυτήν το 1993.
Η έναρξη της σεζόν 2011–12 ήταν πολύ επιτυχημένη καθώς σημείωσαν ένα από τα πιο δυνατά ρεκόρ τους σε μια σεζόν, παίζοντας 11 συνεχόμενα παιχνίδια αήττητοι. Η Νιούκαστλ εξασφάλισε τελικά μια θέση στο Γιουρόπα Λιγκ 2012–13 με τερματισμό την πέμπτη θέση, την υψηλότερη θέση που πήρε ο σύλλογος στο πρωτάθλημα από την εποχή του Μπόμπι Ρόμπσον. Περαιτέρω διακρίσεις επρόκειτο να έρθουν καθώς ο Πάρνετου κέρδισε και τα δύο βραβεία "Προπονητής της σεζόν στην Πρέμιερ Λιγκ" και "LMA Manager of the Year". [εκκρεμεί παραπομπή]
Την επόμενη σεζόν η Νιούκαστλ έκανε λίγες μεταγραφές το καλοκαίρι και υπέστη αρκετούς τραυματισμούς κατά τη διάρκεια της σεζόν. Ως αποτέλεσμα αυτού, το πρώτο μισό της σεζόν στιγματίστηκε από μια σειρά 10 ηττών σε 13 αγώνες, που οδήγησαν τον σύλλογο να περιφέρεται κοντά στη ζώνη του υποβιβασμού. Η εκστρατεία του Γιουρόπα Λιγκ ήταν σε μεγάλο βαθμό επιτυχημένη με την ομάδα να προκρίνεται στα προημιτελικά της διοργάνωσης, προτού υποκύψει στην μελλοντικά φιναλίστ Μπενφίκα. Στα εγχώρια, η Νιούκαστλ δυσκολεύτηκε και έμεινε στην Πρέμιερ Λιγκ τελευταία στιγμή, μετά από μια νίκη με 2-1 επί των ήδη υποβιβασμένων Κουίνς Παρκ Ρέιντζερς στον προτελευταίο αγώνα της σεζόν. αριστερά|μικρογραφία|219x219εσ|Ο Ράφαελ Μπενίτεθ ηγήθηκε της Νιουκάστλ την 3ετια 2016-2019. Η σεζόν 2014–15 είδε τη Νιούκαστλ να αποτύχει να κερδίσει τα πρώτα επτά παιχνίδια της, ωθώντας τους οπαδούς του συλλόγου να ξεκινήσουν μια εκστρατεία κατά του Πάρντεου, προσπαθώντας έτσι να τον διώξουν από την θέση του προπονητή. Όμως μια ανάκαμψη στη φόρμα τους, θα τους κάνει να σκαρφαλώσουν στην πέμπτη θέση του πίνακα. Ο Πάρντεου έφυγε για την Κρίσταλ Πάλας τον Δεκέμβριο του 2014. Στις 26 Ιανουαρίου 2015, ο βοηθός του Τζον Κάρβερ τέθηκε επικεφαλής για το υπόλοιπο της σεζόν, αλλά έφτασε κοντά στον υποβιβασμό, γλυτώνοντας τον σύλλογο από υποβιβασμό την τελευταία ημέρα, με μια εντός έδρας νίκη με 2–0 εναντίον της Γουέστ Χαμ, με τον Ζόνας Γκουτιέρεζ, ο οποίος νίκησε τον καρκίνο των όρχεων νωρίτερα μέσα στη σεζόν, να σημειώνει το δεύτερο γκολ της ομάδας.
Στις 9 Ιουνίου 2015, ο Κάρβερ απολύθηκε και αντικαταστάθηκε από τον Στιβ ΜακΚλάρεν την επόμενη μέρα. Στις 11 Μαρτίου του 2016, ο ΜακΚλάρεν απολύθηκε μετά από 9 μήνες ως προπονητής, με τη Νιούκαστλ να βρίσκεται στην 19η θέση στην Πρέμιερ Λιγκ και τον σύλλογο να έχει κερδίσει μόλις έξι από τους 28 αγώνες της Πρέμιερ Λιγκ κατά τη διάρκεια της θητείας του στον σύλλογο. Αντικαταστάθηκε από τον Ισπανό Ραφαέλ Μπενίτεθ την ίδια μέρα, ο οποίος υπέγραψε τριετές συμβόλαιο,  αλλά δεν μπόρεσε να γλυτώσει τον σύλλογο από τον υποβιβασμό για δεύτερη φορά υπό την ιδιοκτησία του Άσλεϊ.
Η Νιούκαστλ επέστρεψε στην Πρέμιερ Λιγκ με την πρώτη απόπειρα ανόδου, κατακτώντας τον τίτλο του Πρωταθλήματος στις 7 Μαΐου 2017 με τη νίκη με 3–0 εναντίον της Μπάρνσλεϊ. Στις 16 Οκτωβρίου 2017, ο Μάικ Άσλεϊ έβαλε προς πώληση τη Νιούκαστλ για δεύτερη φορά. Η ομάδα ολοκλήρωσε τη σεζόν με μια νίκη με 3–0 επί της πρωταθλήτριας της προηγούμενης χρονιάς, Τσέλσι, τερματίζοντας στην δέκατη θέση στο πρωτάθλημα, τον υψηλότερο τερματισμό της σε τέσσερα χρόνια. Την επόμενη σεζόν τερμάτισε στη 13η θέση, παρά το γεγονός ότι ήταν στη ζώνη του υποβιβασμού τον Ιανουάριο. Ως εκ τούτου, ο Άσλεϊ βρέθηκε κάτω από αυξημένο έλεγχο για την έλλειψη επένδυσης στην ομάδα και την προφανή εστίασή του σε άλλα επιχειρηματικά εγχειρήματα. Ο Μπενίτεθ άφησε τη θέση του στις 30 Ιουνίου 2019 αφού απέρριψε πρόταση νέου συμβολαίου.
Στις 17 Ιουλίου 2019, ο πρώην προπονητής της Σάντερλαντ, Στιβ Μπρους, διορίστηκε προπονητής υπογράφοντας τριετές συμβόλαιο. Ο Μπρους οδήγησε τον σύλλογο στην 13η και 12η θέση αντίστοιχα, κατά τις δύο πρώτες σεζόν που ήταν επικεφαλής, επηρεασμένων και των από την πανδημία COVID-19.
2021–σήμερα: Εποχή των Σαουδαραβών
Στις 7 Οκτωβρίου 2021, μετά από 14 χρόνια ιδιοκτησίας, ο Άσλεϊ πούλησε τον σύλλογο σε μια νέα κοινοπραξία έναντι 305 εκατομμυρίων λιρών, καθιστώντας την Νιούκαστλ, τον πλουσιότερο ποδοσφαιρικό σύλλογο στον κόσμο. Η κοινοπραξία απαρτιζόταν από το Ταμείο Δημοσίων Επενδύσεων της Σαουδικής Αραβίας, την RB Sports & Media και την PCP Capital Partners. Στις 20 Οκτωβρίου 2021, ο Μπρους εγκατέλειψε τη θέση του με κοινή συναίνεση, αφού έλαβε μια αναφερόμενη αποζημίωση 8 εκατομμυρίων λιρών. Ο Έντι Χάου ορίστηκε ως αντικαταστάτης του Μπρους λίγες εβδομάδες αργότερα, στις 8 Νοεμβρίου 2021. Ο Χάου οδήγησε τον σύλλογο στην 11η θέση μετά από 12 νίκες στα τελευταία 18 παιχνίδια του και έγινε η πρώτη ομάδα στην ιστορία της Πρέμιερ Λιγκ που απέφυγε τον υποβιβασμό έχοντας αποτύχει να νικήσει έστω ένα από τα πρώτα 14 παιχνίδια της.
Στις 30 Μαΐου 2022, ο σύλλογος ανακοίνωσε ότι είχε καταλήξει σε συμφωνία με ένα ποσό αποζημίωσης με την Μπράιτον, για να διορίσει τον Dan Ashworth ως νέο αθλητικό διευθυντή. Η απόκτηση του Νταν, επιβεβαιώθηκε στις 6 Ιουνίου 2022. Στις 15 Ιουλίου 2022, ο σύλλογος έφερε τον Ντάρεν Έιλς, από την ομάδα του MLS Ατλάντα Γιουνάιτεντ, ως νέο Διευθύνοντα Σύμβουλο του συλλόγου - ενεργώντας ως "κλειδί, μέλος της ηγετικής δομής του συλλόγου".
Στις 21 Αυγούστου 2022, η γυναικεία ομάδα της Νιούκαστλ, μεταφέρθηκε στην ιδιοκτησία του συλλόγου για πρώτη φορά, μετά από επίσημη αναδιάρθρωση.
Ψευδώνυμα
Οι φίλοι της ομάδας αποκαλούνται "καρακάξες", λόγω των πολλών καρακαξών που υπάρχουν στην περιοχή του Νιούκασλ.
Τίτλοι
Κατακτήσεις Πρέμιερ Λίγκ (x4)
Κατακτήσεις Τσάμπιονσιπ (x4)
Κατακτήσεις Κυπέλλου Αγγλίας/Fa cup (x6)
Τρέχουσα σύνθεση
2021-2022
Τζόντζο Σέλβεϊ, Μιγκέλ Αλμιρόν, Αλάν Σεν-Μαξιμίν, Ματ Ρίτσι, Ισαάκ Χέιντεν, Τζο Γουίλοκ, Φεντερίκο Φερνάντεζ, Κάλαμ Ουίλσον, Τζαμάλ Λιούις, Καρλ Ντάρλοου, Σον Λόνγκσταφ, Κίαραν Κλαρκ, Τζαμάλ Λάσελς, Φάμπιαν Σερ, Ράιαν Φρέιζερ, Ντουάιτ Γκέιλ, Χαβιέρ Μανκίγιο, Πολ Ντάμετ, Έμιλ Κραφτ, Τζέικομπ Μέρφι, Μαρκ Γκιλέσπι, Ντανιέλ Λένγκλι, Ζοέλιντον Κάσιο Απολινάριο ντε Λίρα, Μάρτιν Ντουμπράφκα, Κίραν Τρίπιερ, Κρις Γουντ, Μπρούνο Γκιμαράες, Νταν Μπερν, Ματ Τάργκετ, Λιούις Κας, Λουκάς ντε Μπολέ
Εξωτερικοί σύνδεσμοι
Κατηγορία:Αθλητικοί σύλλογοι Αγγλίας Κατηγορία:Ιδρύσεις αθλητικών συλλόγων το 1892 Κατηγορία:Ποδοσφαιρικές ομάδες Αγγλίας  Κατηγορία:Ιδρύσεις ποδοσφαιρικών ομάδων το 1892
ΦΚ Ζιροντέν ντε Μπορντώ
Η Ζιροντέν Μπορντό (γαλλικά: Girondins de Bordeaux) είναι γαλλικός ποδοσφαιρικός σύλλογος από την πόλη του Μπορντώ που αγωνίζεται στην πρώτη κατηγορία.
Ιστορία
Η Ζιροντέν Μπορντό ιδρύθηκε είτε την 1η Οκτωβρίου 1881 είτε την 1η Φεβρουαρίου 1882 ως αθλητικός όμιλος για όλα τα σπορ. Ποδοσφαιρικό τμήμα απέκτησε μόλις το 1910, έπειτα από επίμονες προσπάθειες του Raymond Brard αλλά διαλύθηκε γρήγορα. Το 1919 ξαναϊδρύθηκε απορροφώντας τις τοπικές ομάδες: l'Argus Sport and Bordeaux FC. Το 1937 μετατράπηκε σε επαγγελματικό σωματείο, καλύπτοντας το κενό που δημιουργήθηκε έπειτα από τη διάλυση δυο παλιότερων επαγγελματικών ομάδων που υπήρχαν στην πόλη.
Ως τότε δεν είχε πετύχει κάποια σημαντική διάκριση. Το 1941 κατέκτησε το Κύπελλο Γαλλίας, αν και δεν αγωνιζόταν στην πρώτη κατηγορία, στην οποία ανέβηκε για πρώτη φορά το 1945. Υποβιβάστηκε αλλά το 1950 κατέκτησε το πρώτο της πρωτάθλημα, μόλις ένα χρόνο μετά την νέα άνοδό της από τη 2η κατηγορία. Το 1964 συμμετείχε για πρώτη φορά σε ευρωπαϊκή διοργάνωση, στο Κύπελλο Διεθνών Εκθέσεων. Ως τη δεκαετία του ’80 δεν κατέκτησε κάποιο σημαντικό τίτλο αλλά από το 1984 ως το 1989 αναδείχθηκε τρεις φορές πρωταθλήτρια και δυο φορές κυπελλούχος Γαλλίας. Μάλιστα, το 1987 κατέκτησε το νταμπλ. Την εποχή εκείνη είχε και την πρώτη σημαντική ευρωπαϊκή της διάκριση φθάνοντας ως τα ημιτελικά του Κυπέλλου Πρωταθλητριών το 1984.
Αφού μεσολάβησε μια περίοδος κάμψης και υποβιβασμού στην 2η κατηγορία, επανήλθε στις επιτυχίες, τόσο στη Γαλλία, όσο και στις ευρωπαϊκές διοργανώσεις, με αποκορύφωμα τη συμμετοχή της στον τελικό του Κυπέλλου ΟΥΕΦΑ το 1996, στον οποίο έχασε από τη Μπάγερν Μονάχου. Αξίζει να αναφερθεί ότι στο Κύπελλο ΟΥΕΦΑ εκείνης της σεζόν συμμετείχε ως κάτοχος του Κυπέλλου Ιντερτότο. Φτάνοντας ως τον τελικό, πέτυχε κάτι που δεν επανέλαβε ως τώρα καμιά άλλη ομάδα του Ιντερτότο.
Έδρα
Ο σύλλογος αγωνίζεται στο Stade Chaban Delmas, χωρητικότητας 34.000 θεατών, το οποίο φέρει το όνομα ενός παλιού δημάρχου της πόλης του Μπορντό. Παλιότερα ονομαζόταν Parc Lescure.
Εμφάνιση
Τα χρώματα του συλλόγου είναι το σκούρο μπλε (bleus marine) και το λευκό. Οι φανέλες του είναι μπλε με ένα χαρακτηριστικό λευκό V στο στήθος.
Πηγές
Κατηγορία:Ιδρύσεις αθλητικών συλλόγων το 1881 Κατηγορία:Ιδρύσεις ποδοσφαιρικών ομάδων το 1881
Δήμος Τέτοβο
Ο Δήμος Τέτοβο (Тетово, ; Tetovë) είναι δήμος στο νοτιοδυτικό μέρος της Βόρειας Μακεδονίας. Αποτελεί μέρος της Περιφέρειας Πόλογκ. Τέτοβο ονομάζεται επίσης η πόλη στην οποία βρίσκεται η έδρα του Δήμου Τέτοβο.
Γεωγραφία
Ο Δήμος Τέτοβο συνορεύει με:
Εξωτερικοί σύνδεσμοι
Κατηγορία:Δήμοι της Βόρειας Μακεδονίας  Κατηγορία:Περιφέρεια Πόλογκ
Ντουμπάι ΚΣΚ
Η Ντουμπάι ΚΣΚ είναι ποδοσφαιρικός σύλλογος από το Ντουμπάι στα Ηνωμένα Αραβικά Εμιράτα. Αγωνίζεται στην Γιουνάιτεντ Άραμπ Έμιρεϊτς Αράβιαν Γκελφ Λιγκ. Έδρα της ομάδας είναι το Dubai Club Stadium, χωρητικότητας 75000 θεατών. Ιδρύθηκε το 1996. Το 2007 διαβαθμίστηκε στην UAE Second Division, παραμένωντας για τρία χρόνια σε αυτή την κατηγορία, πριν επιστρέψει το 2010 στην ανώτατη κατηγορία.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1996 Κατηγορία:Ντουμπάι ΚΣΚ
Ιωάννης
Το όνομα Ιωάννης μπορεί να αναφέρεται:
91
Η τρέχουσα σελίδα αφορά το έτος 91 κατά το Γρηγοριανό ημερολόγιο
Θάνατοι
Κατηγορία:Έτη
Αρένα Λβιβ
Η Αρένα Λβιβ (ουκρανικά: Арена Львів) είναι ένα νεόδμητο γήπεδο ποδοσφαίρου με φυσικό χλοοτάπητα στην ουκρανική πόλη Λβιβ, με επίσημη χωρητικότητα 34.915 θεατών. Εκεί φιλοξενήθηκαν ποδοσφαιρικοί αγώνες εθνικών ομάδων στο πλαίσιο του Ευρωπαϊκού Πρωταθλήματος, το οποίο συνδιοργάνωσαν οι γειτονεύουσες χώρες Πολωνία και Ουκρανία.
Η επίσημη ονοματοδοσία του γηπέδου δεν έχει λάβει χώρα, αλλά είναι σήμερα αναγνωρίσιμο ως Αρένα Λβιβ. Στο καινούριο αυτό γήπεδο του Λβιβ εδρεύει από το Νοέμβριο του 2011 η τοπική Καρπάτι, που χρησιμοποιούσε το παλαιότερο στάδιο «Ουκράινα».
Πάντως, ο πρώτος αγώνας που διεξήχθη στην Αρένα ήταν αυτός μεταξύ των εθνικών ομάδων Ουκρανίας και Αυστρίας στις 15 Νοεμβρίου. Επιπλέον, το πρώτο τέρμα που σημειώθηκε εδώ το πέτυχε ο Αρτέμ Μιλέφσκι στο 16ο λεπτό (το παιχνίδι έληξε 2-1 υπέρ της Ουκρανίας).
Εξωτερικοί σύνδεσμοι
Κατηγορία:Στάδια ποδοσφαίρου στην Ουκρανία Κατηγορία:ΦΚ Καρπάτι Λβιβ Κατηγορία:Λβιβ Κατηγορία:Στάδια Ευρωπαϊκού Πρωταθλήματος Ποδοσφαίρου 2012
Μάχη του Κίνμπουρν
Μάχη
Η Μάχη του Κίνμπουρν διεξήχθη στις 14 Οκτωβρίου 1787. Οι Τούρκοι έκαναν απόβαση με 5-6 χιλιάδες στρατιώτες. Αρχικά ο Σουβόροφ απαγόρευσε στους στρατιώτες να αντεπιτίθενται, αλλά όταν οι Τούρκοι έφτασαν 200 βήματα κοντά στο οχυρό, ο Σουβόροφ άρχισε την αντεπίθεση. Ως αποτέλεσμα, οι Τούρκοι άρχισαν να υποχωρούν.
Μετά την μάχη - Απώλειες
Στη μάχη, οι Τούρκοι έχασαν 4000 στρατιώτες. Για την άμυνα του Κίνμπουρν, ο Σουβόροφ έλαβε το Τάγμα του Αγίου αποστόλου Ανδρέα του Πρωτόκλητου, καθώς επίσης τραυματίστηκε 2 φορές κατά τη διάρκεια της μάχης.
Βιβλιογραφία
Κατηγορία:Αλέξανδρος Βασίλιεβιτς Σουβόροφ Κατηγορία:Ρωσοτουρκικοί πόλεμοι Κατηγορία:Μάχες της Οθωμανικής Αυτοκρατορίας
Παράσταση νίκης
Η παράσταση νίκης είναι όρος που χρησιμοποιείται από τις ελληνικές εταιρείες δημοσκοπήσεων όταν αναφέρονται στις απαντήσεις των ερωτώμενων στο "ποιος νομίζετε ότι θα νικήσει;" Ουσιαστικά περιγράφει το τι νομίζουν οι ερωτώμενοι για τις προθέσεις των άλλων, σε αντιδιαστολή με τις δικές τους προθέσεις και προτιμήσεις, που αντικατοπτρίζονται στις απαντήσεις στο ερώτημα "τι θα ψηφίσετε;"
Κατηγορία:Στατιστικές μέθοδοι Κατηγορία:Πολιτική ορολογία
Σάββας Πέτροβιτς-Νιέγκος
Ο Σάββας Β΄, σερβικά Сава ΙΙ (18 Ιανουαρίου 1702 - 9 Μαρτίου 1782) από τον Οίκο των Πέτροβιτς-Νιέγκος ήταν μητροπολίτης του Τσέτινγις (1735-81) με το ιδιότυπο καθεστώς του πρίγκιπα-επισκόπου του Μαυροβουνίου.
Βιογραφία
Η Πολιτεία ήταν στα χέρια του Οίκου Πέτροβιτς-Νιέγκος. Από τον Μωυσή Α΄ πατριάρχη των Σέρβων χειροτονήθηκε το 1719 βοηθός επίσκοπος του Ντανίλο Α΄. Το 1735 ο Σάβας διαδέχθηκε τον εξάδελφό του Ντανίλο Α΄.
Η περίοδος της αρχιερατίας του ήταν γεμάτη από σκληρές αντιπαραθέσεις μεταξύ φυλετικών αρχηγών για την εξουσία. Ήταν γιος του Ιβάν, αδελφού του Στεπάν (Στεφάνου). Ο Σεπάν είχε γιους τον Ντανίλο Α΄, τον Ράντουλ, πατέρα του Βασιλείου επόμενου μητροπολίτη και τον Νταμιάν, του οποίου οι απόγονοι θα ηγεμονεύσουν στο Μαυροβούνιο.
Δείτε επίσης
Κατηγορία:Οίκος των Πέτροβιτς-Νιέγκος
Προάστιο Πάτρας
Το Προάστιο ή Προάστειο, ευρύτερα γνωστό με την παλιότερη ονομασία Μποζαΐτικα, είναι συνοικία της Πάτρας στη βόρεια είσοδο της πόλης. Γειτνιάζει με το Ρίο -έδρα του ομώνυμου πρώην «καποδιστριακού» δήμου- και το Πανεπιστήμιο Πατρών. Χωρίζεται σε Άνω Προάστιο, Κάτω Προάστιο και Παραλία Προαστίου ενώ στη συνοικία ανήκει και η παράκτια περιοχή Δάφνες που αποτελεί δημοφιλή παραλία για τους Πατρινούς κατά την θερινή περίοδο.
Απέχει περίπου 7 χλμ. από το κέντρο της πόλης της Πάτρας. Εκεί βρίσκεται η έδρα του σωματείου της Νίκης Προαστείου με ιδιόκτητες αθλητικές εγκαταστάσεις δίπλα στο ΚΤΕΟ Πατρών, καθώς και το Εθνικό Κλειστό Γυμναστήριο «Δημήτριος Τόφαλος».
Ονομασία
Το Προάστιο μέχρι τις αρχές του 20ου αιώνα αποτελούσε χωριό το οποίο ονομαζόταν Μποζαΐτη ή Μποζαΐτικα, ονομασία που βρίσκεται σε ευρεία χρήση στην καθημερινή πρακτική, ιδιαίτερα στους κατοίκους της πόλης και της ευρύτερης περιοχής.
Το παλιό όνομα προέρχεται από κάποιον ιδιοκτήτη της περιοχής, Οθωμανό ή Έλληνα Αναφέρεται το 1580 οικογένεια Βοζαίτη ως ιδιοκτήτες έκτασης γύρω από τον λόφο του Προφήτη Ηλία. Πριν την Επανάσταση στην Πάτρα κατοικούσε ο Μπεζαήτ Πασάς και ίσως είχε κτήματα στην περιοχή ·έτσι έμεινε και το τοπωνύμιο.
Επίσημα ονομασία άλλαξε από Μποζαΐτικα σε Προάστειον το 1928 με το ΦΕΚ 156/1928.
Ιστορικά στοιχεία
Στην ευρύτερη περιοχή έχουν βρεθεί πολλές αρχαιότητες, κυρίως αγροικίες ρωμαϊκών χρόνων.
Αρχικά αποτέλεσε οικισμό του χωριού Συχαινά ενώ από το 1832 αποτελεί τμήμα του Δήμου Πατρέων. Το 1903 αναφέρεται ότι είχε 503 κατοίκους και μονοτάξιο δημοτικό σχολείο αρρένων.
Οι πρώτοι κάτοικοι του χωριού προέρχονται από τα χωριά της Νωνάκριδας της πρώην Επαρχίας Καλαβρύτων. Ήταν κυρίως εργάτες που έρχονταν το καλοκαίρι και δούλευαν στις σταφίδες και σταδιακά εγκαταστάθηκαν μόνιμα στην περιοχή.
Συνοικίες και συγκοινωνία
Στο Προάστιο ανήκουν και οι συνοικίες «Δάφνες» και «Παραλία Προαστίου», που και οι δύο βρίσκονται στην παραλιακή ζώνη.
Οι Δάφνες έχουν ονομασία φυτωνυμική, από την ύπαρξη στην περιοχή πολλών πικροδαφνών, και βρίσκονται στα σύνορα με την συνοικία του Καστελόκαμπου, όπου χωρίζονται από τον Χάραδρο ποταμό. Παραλία Προαστίου λέγεται το τμήμα της συνοικίας κάτω από τις γραμμές του τραίνου και το οποίο συνορεύει με την περιοχή της Αγυιάς νότια και τις Δάφνες βόρεια.
Τη συνοικία διασχίζουν η Παλιά Ε.Ο. Αθηνών-Πατρών (νυν Οδός Πανεπιστημίου) και η Νέα Ε.Ο. Αθηνών-Πατρών (Νέος Δρόμος), ενώ εκεί βρίσκεται και η βόρεια είσοδος/έξοδος της Περιμετρική Οδού της Πάτρας.
Η περιοχή εξυπηρετείται από τη «Γραμμή 6» (Πάτρα - Πανεπιστήμιο/Νοσοκομείο & Πάτρα - Παραλία Προαστείου Καστελλόκαμπος) του Αστικού ΚΤΕΛ Πάτρας, καθώς και από τον Προαστιακό Σιδηρόδρομο Πάτρας μέσω της στάσης «Μποζαΐτικα / Bozaitika».
Υποδομές, υπηρεσίες, φυσιογνωμία
Στη συνοικία βρίσκεται το Εθνικό Κλειστό Γυμναστήριο «Δημήτριος Τόφαλος» καθώς και η Διοίκηση Πυροσβεστικών Υπηρεσιών Νομού Αχαΐας μαζί με την 6η ΕΜΑΚ και το Συντονιστικό Κέντρο Επιχειρήσεων Δυτικής Ελλάδας του Πυροσβεστικού Σώματος. Τα τελευταία χρόνια στην συνοικία στεγάζεται και η έδρα της εθελοντικής ομάδας σε θέματα Πυρόσβεσης και διάσωσης, Δυνάμεις Πολιτικής Προστασίας Δυτικής Ελλάδας με τομέα δραστηριοποίησης σε όλο τον Δήμο Πατρέων, την Δυτική Ελλάδα αλλά και πανελλαδικά όπου χρειαστεί.
Είναι μια περιοχή αστική που έχει και αγροτικές εκτάσεις και φυσικό δασικό πλούτο, κατάλληλη για πεζοπορία και σωματική άθληση, ειδικά στον λόφο του Προαστίου όπου εκεί βρίσκεται και η γραφική εκκλησία του Προφήτη Ηλία και που προσφέρει άπλετη θέα στον Πατραϊκό κόλπο και την Γέφυρα Ρίου - Αντιρρίου. Το Προάστιο έχει διαφορά καταστήματα όλων των ειδών κυρίως κατά μήκος των κεντρικών οδικών αρτηριών, ενώ κεντρική εκκλησία της περιοχής είναι ο Άγιος Δημήτριος, όπου δίπλα της βρίσκεται το 40ο Δημοτικό Σχολείο Πατρών και το Κοιμητήριο του Προαστίου.
Εξωτερικοί σύνδεσμοι
Κατηγορία:Συνοικίες της Πάτρας
Α.Π.Σ. Ζάκυνθος
Ο Αθλητικός Ποδοσφαιρικός Σύλλογος Ζάκυνθος 1961 είναι ελληνικό ποδοσφαιρικό σωματείο το οποίο εδρεύει στη Ζάκυνθο. Η ομάδα ιδρύθηκε το 1970 και τα χρώματά της είναι το μπλε και το κίτρινο.
1970–2016: Α.Π.Σ. Ζάκυνθος
Η ομάδα ιδρύθηκε ύστερα από συγχώνευση δυο άλλων σωματείων, του Απόλλωνα και του Ζακυνθιακού το 1970. Στο σήμα της ομάδας, ωστόσο, αναγράφεται η παλαιότερη ημερομηνία του 1961, που αναφέρεται στην ίδρυση ενός εκ των δύο ιδρυτικών συλλόγων.
Ο Α.Π.Σ. Ζάκυνθος ξεκίνησε την αγωνιστική του πορεία από την Α΄ Κατηγορία Ε.Π.Σ. Ηλείας-Ζακύνθου την αγωνιστική περίοδο 1970-71. Πρώτη μεγάλη επιτυχία του συλλόγου ήρθε τις περιόδους 1972-73 και 1974-75, όταν η ομάδα κατέκτησε το πρωτάθλημα της Ε.Π.Σ. Ηλείας-Ζακύνθου και έλαβε μέρος στα μπαράζ ανόδου στη Β' Εθνική τερματίζοντας όμως και τις 2 φορές 2η στον όμιλο, χάνοντας την άνοδο από τον Α.Ο. Σύρου στα μπαράζ του 1973 και από τον Εθνικό Αστέρα στα μπαράζ του 1975 αντίστοιχα.
Τα χρόνια που ακολούθησαν έκανε κάποιες συμμετοχές στην Εθνική Ερασιτεχνική, που τότε αποτελούσε την 3η τη τάξει εθνική κατηγορία. Αγωνίστηκε στο πρώτο πρωτάθλημα της Εθνικής Ερασιτεχνικής τη σεζόν 1977-78 και εκ νέου τις χρονιές 1979-80, 1980-81 και 1981-82. Το 1982 υποβιβάστηκε προσωρινά στο τοπικό πρωτάθλημα, αφού τη σεζόν 1982-83 κατέκτησε το πρωτάθλημα στον 1ο όμιλο και κατόπιν νίκησε σε αγώνα μπαράζ τον πρωταθλητή 1ου ομίλου Ξενοφώντα Κρεστένων και αναδείχθηκε πρωταθλητής Ε.Π.Σ. Ηλείας-Ζακύνθου και κέρδισε την άνοδο στο νεοσύστατο Εθνικό Ερασιτεχνικό πρωτάθλημα, τη μετέπειτα Δ΄ Εθνική, φτάνοντας ως την 2η θέση του ομίλου του τη σεζόν 1985-86 πίσω από τον Παναργειακό. Ωστόσο, στη συνέχεια, ο σύλλογος βίωσε κάποιες μέτριες σεζόν πελαγοδρομώντας μεταξύ της Δ' Εθνικής και των τοπικών πρωταθλημάτων ώσπου να καταφέρει ύστερα από το 1997 να σταθεροποιηθεί στις εθνικές κατηγορίες.
Το 2006 η ομάδα με προπονητή τον Αλέκο Παπαγεωργίου πήρε την άνοδο για πρώτη φορά στην ιστορία της στην επαγγελματική Γ' Εθνική. Την ακόλουθη περίοδο 2006-2007 αγωνίστηκε στην 3η τη τάξει εθνική κατηγορία και σε επαγγελματικό πρωτάθλημα για πρώτη φορά στην ιστορία της χωρίς ωστόσο να καταφέρνει να παραμείνει αφού τερμάτισε στην τελευταία θέση του ομίλου της και επέστρεψε στο ερασιτεχνικό πρωτάθλημα της Δ΄ Εθνική.
Την επόμενη χρονιά με νέο "τιμονιέρη" τον Στέλιο Γούναρη ο Α.Π.Σ. Ζάκυνθος πήρε εκ νέου το πρωτάθλημα στη Δ' Εθνική και πέτυχε αμέσως την επάνοδό του στο επαγγελματικό πρωτάθλημα της Γ΄ Εθνικής κατορθώνοντας μάλιστα την ακόλουθη χρονιά την παραμονή της, όπου συνέχισε να αγωνίζεται ανελλιπώς ως το 2013. Αξιοσημείωτα, την περίοδο 2008-2009 η ομάδα της Ζακύνθου έφτασε μια "ανάσα" από τους 8 του κυπέλλου Ελλάδος όταν και αποκλείστηκε στην παράταση από τον Πανθρακικό, ομάδα Α' Εθνικής, σε ένα αξέχαστο ματς στο Ενωσιακό γήπεδο, όπου χρειάστηκε έξτρα χρόνος (παράταση) για να πάρει τελικά την πρόκριση η ομάδα της Κομοτηνής. Σημαντικότερη στιγμή στο πρωτάθλημα για τον σύλλογο αυτό το διάστημα ήταν η 3η θέση στο Νότιο όμιλο τη σεζόν 2011-2012 και η συμμετοχή στους αγώνες μπαράζ για την άνοδο στη Β΄ Εθνική με αντιπάλους τη Νίκη Βόλου, τον Οικονόμο Τσαριτσάνης και τον Πανηλειακό, χωρίς όμως επιτυχία.
Ωστόσο την αγωνιστική περίοδο 2012-2013 θα πραγματοποιηθεί τελικά το όνειρο της ανόδου στη Β' Εθνική. Αν και η ομάδα της Ζακύνθου τερμάτισε μόλις στην 7η θέση εξαιτίας της αναδιάρθρωσης των κατηγοριών και της αδυναμίας συμμετοχής ορισμένων συλλόγων στην πιο πάνω κατηγορία, κλήθηκε να καλύψει μια από τος διαθέσιμες κενές θέσεις που δημιουργήθηκαν. Μετά από ένα τρομερό δικαστικό θρίλερ κατά τη διάρκεια του καλοκαιριού, ο Α.Π.Σ. Ζάκυνθος θα πραγματοποιήσει το μεγάλο όνειρο μιας ολόκληρης ζωής, παίρνοντας το εισιτήριο για τη συμμετοχή του στη Β΄ Εθνική κατηγορία στις 31 Ιουλίου 2013. Η άνοδος αυτή πανηγυρίστηκε δεόντως από τους Ζακυνθινούς φιλάθλους με μια άτυπη φιέστα που πραγματοποιήθηκε στο κέντρο του νησιού. Στη Β΄ Εθνική αγωνίστηκε για τρείς συνεχόμενες περιόδους μέχρι και την περίοδο 2015-16 που κατετάγη 15η και υποβιβάστηκε στη Γ΄ Εθνική Ερασιτεχνική κατηγορία στην οποία όμως δε δήλωσε συμμετοχή καθώς διεκδίκησε δικαστικά την παραμονή της ομάδας στη Β΄ Εθνική στη θέση του 14ου Πανελευσινιακού χωρίς ωστόσο να το επιτύχει.
2016–Σήμερα: Α.Π.Σ. Ζάκυνθος 1961
140px|μικρογραφία|Παλαιότερο [[λογότυπο του Α.Π.Σ. Ζάκυνθος]] Την περίοδο 2016–2017 ο σύλλογος δεν αγωνίστηκε ουσιαστικά πουθενά, αλλά υπήρξε συμφωνία για συγχώνευση με τον «Ζακυνθιακό Αθλητικό Όμιλο Ποδοσφαίρου» που κατέκτησε το πρωτάθλημα της Α΄ Κατηγορίας Ε.Π.Σ. Ζακύνθου, και προβιβάστηκε στη Γ΄ Εθνική. Το καλοκαίρι του 2017 ολοκληρώθηκε και η μετονομασία του Ζακυνθιακού σε '''Α.Π.Σ. Ζάκυνθος 1961''' με σκοπό να αποτελέσει τη συνέχεια του ιστορικού ΑΠΣ Ζάκυνθος. Η ομάδα αγωνίστηκε με το νέο της σχήμα στο πρωτάθλημα της Γ' Εθνικής, για να υποβιβαστεί αρχικά στο τοπικό και στη συνέχεια να επιστρέψει στην εν λόγω κατηγορία και να πραγματοποιήσει εξαιρετική πορεία τη σεζόν 2019-20 όπου κατέλαβε την 3η θέση στον σχετικό πίνακα. Την επόμενη σεζόν έκανε μια καταπληκτική πορεία και τερμάτισε στην 1η θέση που οδηγούσε στα μπαράζ ανόδου στα οποία η Ζάκυνθος βγήκε 4η αλλά αποφασίστηκε η άνοδος στη Σούπερ Λιγκ 2 λόγω κενών θέσεων που προέκυψαν. Όμως η ΕΕΑ δεν χορήγησε πιστοποιητικό στη Ζάκυνθο και έτσι η ομάδα θα μείνει και την επόμενη σεζόν στην Γ' Εθνική. Τον Οκτώβριο η ΕΕΑ δικαίωσε την ομάδα και έτσι συμμετείχε κανονικά στη Σούπερ Λιγκ 2, στην οποία τερμάτισε στην 17η θέση με 12 βαθμούς και επέστρεψε στην Γ' Εθνική.
Αγωνιστική Έδρα
Αγωνιστική έδρα του Α.Π.Σ. Ζάκυνθος είναι το Δ.Α.Κ. Ζακύνθου. Το Δ.Α.Κ. Ζακύνθου χτίστηκε το 1958 και από τότε αποτελεί έδρα της ομάδας. Το 2008-2009 έγιναν επισκευές στο γήπεδο και έτσι ο Α.Π.Σ. Ζάκυνθος χρησιμοποίησε σαν έδρα για μία αγωνιστική περίοδο το Ενωσιακό Γήπεδο Γαϊτανίου που ουσιαστικά αποτελεί την έδρα της τοπικής ποδοσφαιρικής ένωσης. Από τη σεζόν 2009-2010 η ομάδα χρησιμοποιεί και πάλι το Δημοτικό στάδιο σαν έδρα της, ενώ στην τριετή παρουσία της ομάδας στο πρωτάθλημα της Β' Εθνικής κατηγορίας θα εξελιχθεί σε μια από τις ποιο δύσκολες έδρες της κατηγορίας. Το Δ.Α.Κ. Ζακύνθου διαθέτει φυσικό τάπητα και η χωρητικότητα του φτάνει τις 2.500 θέσεις στην κεντρική εξέδρα και άλλες τόσες στον περιβάλλοντα χώρο. Είναι πολλά τα παιχνίδια στη νεότερη ιστορία του σταδίου όπου η παρουσία των φίλων του ΑΠΣ Ζάκυνθος ήταν παραπάνω από εντυπωσιακή. Αξέχαστα ματς όπως το Ζάκυνθος-Ρόδος 0-0 το 2006 αλλά και η αναμέτρηση Ζάκυνθος-Παναχαϊκή 3-2, στις 18 Απριλίου 2010. Εντυπωσιακή ήταν η παρουσία των φιλάθλων της Ζακύνθου και στα ματς της Β' Εθνικής απέναντι σε ιστορικές ομάδες όπως ο Ηρακλής, η Λάρισα, ο Ολυμπιακός Βόλου αλλά και ο ΟΦΗ (για το θεσμό του κυπέλλου Ελλάδος). μικρογραφία|Η κεντρική εξέδρα του Δημοτικού Σταδίου Ζακύνθου, στα [[Χρώμα|χρώματα του Α.Π.Σ. Ζάκυνθος (μπλε και κίτρινο)]]
Σύνδεσμοι Φιλάθλων
Υπάρχουν δύο σύνδεσμοι φιλάθλων της ομάδας:
Εξωτερικοί σύνδεσμοι
Κατηγορία:Α.Π.Σ. Ζάκυνθος Κατηγορία:Αθλητικοί σύλλογοι Ζακύνθου Κατηγορία:Ιδρύσεις αθλητικών συλλόγων το 1970 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1970
Σλαβίστε
Η Σλαβίστε, επίσης γνωστή ως Πεδιάδα Κρίβα Παλάνκα, είναι μια ιστορική περιοχή γύρω από την Κρίβα Παλάνκα, στη βορειοανατολική Βόρεια Μακεδονία. Η ονομασία Σλαβίστε εμφανίζεται για πρώτη φορά το 1321 στο μοναστήρι Γκρατσανίσα του Σέρβου βασιλιά Στέφανου Ούρου Β΄ Μιλούτιν (1282–1321), αν και πιστεύεται ότι είναι προγενέστερη.
Πηγές
Κατηγορία:Δήμος Κρίβα Παλάνκα Κατηγορία:Γεωγραφία της Βόρειας Μακεδονίας Κατηγορία:Διοικητικές διαιρέσεις της Μεσαιωνικής Σερβίας Κατηγορία:Μεσαιωνική Μακεδονία
Ζανγκ Ζε
Ο Ζανγκ Ζε (κινεζικά : 张择, Πινγίν :Zhāng Zé), γεννημένος στις 4 Ιουλίου 1990, είναι σήμερα (2017) εν ενεργεία Κινέζος πρωταθλητής της αντισφαίρισης. Επί του παρόντος βρίσκεται στο Νο 157 στον κόσμο, είναι η ανώτατη κατάταξη που πέτυχε ποτέ αντισφαιριστής στην Κίνα.
Τα πρώτα χρόνια του ο Ζανγκ έπαιξε σε τουρνουά του ITF σε ολόκληρη την Ασία. Τον Φεβρουάριο του 2008, ο Ζανγκ έκανε την πρώτη του εμφάνιση στο προκριματικό τουρνουά του ATP Challenger στη Μελβούρνη, νικώντας τον Μικάλ Στέθαμ (5-7, 7-5, 6-4). Στον δεύτερο γύρο ο Ζανγκ έχασε από τον Nima Roshan (6-7 (6), 1-6).
Στις 28 Μαρτίου 2010 κέρδισε τον τίτλο του πρώτου ενιαίου τίτλου της επαγγελματικής του καριέρας σε τουρνουά της ITF Futures στην πόλη Μέγκι της Κίνας. Νίκησε τον Riccardo Ghedin (6-1, 6-4). Μόλις δύο μήνες αργότερα, στις 22 Μαΐου, ο Ζανγκ έφτασε στον πρώτο του τελικό για την περιοδεία της ΑΤΡ στο Φεργκάν του Ουζμπεκιστάν όπου έχασε από τον Εβγένι Κίριλοφ (6-3, 2-6, 6-2).
Το 2010 ο Ζανγκ έγινε για πρώτη φορά στην καριέρα του Κινέζος πρωταθλητής στο μονό και διπλό. Την ίδια χρονιά επιλέχθηκε για να παίξει στην ομάδα της Κίνας στο Ντέιβις καπ. Στις 22 Μαΐου 2011 ο Ζανγκ κέρδισε τον δεύτερο τίτλο του στην ITF νικώντας τον Λι Χσιν Χαν (6-1, 6-0) στο Γκουϊγιάνγκ της Κίνας. Έπαιξε τους προκριματικούς γύρους στο Γουίμπλεντον του 2012 και στο Αμερικανικό όπεν του 2012, όπου αποκλείστηκε στον δεύτερο γύρο. Το 2012 στο China Open ο Ζανγκ νίκησε τον No.14 στον κόσμο Ρισάρ Γκασκέ 6-4, 3-6, 6-4 στον δεύτερο γύρο, πριν χάσει από τον Φλοριάν Μάιερ την επόμενη μέρα.
Τον Οκτώβριο του 2013, ο Ζανγκ συνεργάστηκε με τον Ρότζερ Φέντερερ στο Ρόλεξ Μάστερς της Σαγκάης. Κέρδισαν τον Κέβιν Άντερσον και τον Ντμίτρι Τουρσούνοφ με 6-2, 6-1 για να αποκλειστούν στον επόμενο γύρο. Τον Ιανουάριο του 2014 ο Ζανγκ προκρίθηκε στο απλό του Αυστραλιανού όπεν,το πρώτο του τουρνουά γκραντ σλαμ, στον πρώτο γύρο έχασε από τον Νο 33 στον κόσμο Φερνάντο Βερντάσκο σε τέσσερα σετ: 7-5, 3-6, 2-6, 3-6.
Τον Οκτώβριο του 2015, ο Ζανγκ ήταν ένας από τους τρεις παίκτες που έλαβαν μπαλαντέρ στην κύρια κλήρωση του China Open. Μετά την νίκη του επί του Ντένις Ίστομιν στον πρώτο γύρο (6-3, 1-6, 6-3), ο Ζανγκ νικήθηκε από τον No.1 στον κόσμο Νόβακ Τζόκοβιτς (6-2, 6-1), ο οποίος στη συνέχεια κέρδισε το τουρνουά για έκτη φορά. Παρά την άνετη νίκη για τον Τζόκοβιτς, μίλησε με επαινετικά λόγια για τον Ζανγκ.
Παραπομπές
Κατηγορία:Κινέζοι αθλητές αντισφαίρισης
93
Η τρέχουσα σελίδα αφορά το έτος 93 κατά το Γρηγοριανό ημερολόγιο
Θάνατοι
Κατηγορία:Έτη
Μητροπολίτης Γρεβενών Σέργιος
Ο Μητροπολίτης Γρεβενών Σέργιος Σιγάλας ήταν Έλληνας θεολόγος και Ιεράρχης της Εκκλησίας της Ελλάδας.
Γεννήθηκε στον Πειραιά το 1934 και πέθανε στην Θεσσαλονίκη το 2014, σε ηλικία 80 ετών.
Βιογραφικά στοιχεία
Γεννήθηκε στον Πειραιά το 1934. Αποφοίτησε από την Θεολογική Σχολή του Πανεπιστημίου Αθηνών το 1958. Χειροτονήθηκε διάκονος στις 3 Μαρτίου 1955 και Πρεσβύτερος στις 25 Ιανουαρίου 1959. Υπηρέτησε ως Ιεροκήρυκας στο Ελληνικό Στρατό (1957-1958) και ως εφημέριος του Ιερού Ναού Αγίων Κωνσταντίνου και Ελένης Πειραιώς (1968-1976). Επίσης διακόνησε απο τις θέσεως του Ηγουμενοσυμβούλου της Ιεράς Μονής Κοιμήσεως Θεοτόκου Πεντέλης (1974-1976) και στο ιδιαίτερο γραφείο του Αρχιεπισκόπου Αθηνών κύρου Σεραφείμ.
Εξελέγη Μητροπολίτης Γρεβενών στις 13 Αυγούστου 1976. Ασχολήθηκε με το φιλανθρωπικό, κοινωνικό και κηρυτικό έργο. Επιμελήθηκε της καταγραφής των κωδικών της Ιεράς Μονής Οσίου Νικάνορος Ζαβόρδας, φρόντισε για την φύλαξη των χειρογράφων και κειμηλίων της Μονής. Συνέγραψε και εξέδωσε Ιερές Ακολουθίες τοπικών Αγίων, την ιστορία της Εκκλησίας των Γρεβενών και της Ιεράς Μονής Οσίου Νικάνορα Ζαβόρδας.
Απεβίωσε στις 10 Ιουλίου 2014, καθώς δεν μπόρεσε να αντιμετωπίσει με επιτυχία τα αναπνευστικά προβλήματά τα οποία αντιμετώπιζε συνέπεια αυτοκινητιστικού ατυχήματος.
Εξωτερικοί σύνδεσμοι
Κατηγορία:Έλληνες εκκλησιαστικοί συγγραφείς Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές με επισήμανση Κατηγορία:Μητροπολίτες Γρεβενών
Καρλ φον Πιλότυ
Ο Καρλ φον Πιλότυ (Karl Theodor von Piloty, Μόναχο, 1 Οκτωβρίου 1826 – Μόναχο, 21 Ιουλίου 1886) ήταν Γερμανός ζωγράφος κοντά στον οποίο μαθήτευσαν μερικοί από τους σπουδαιότερους Έλληνες ζωγράφους του 19ου αιώνα.
Βιογραφία
Συνέχισε να ζωγραφίζει ιστορικά θέματα από την αρχαιότητα, τον Μεσαίωνα και τα νεότερα χρόνια. Πέθανε το 1886 αφήνοντας ημιτελές το έργο Θάνατος του Μεγάλου Αλεξάνδρου. Θεωρείται ο κυριότερος εκπρόσωπος του γερμανικού ρεαλισμού (ή γερμανικού ακαδημαϊσμού) του 19ου αι. Μεταξύ των μαθητών συγκαταλέγονται και μερικοί πολύ γνωστοί Έλληνες ζωγράφοι όπως ο Νικηφόρος Λύτρας, ο Νικόλαος Γύζης και ο Κωνσταντίνος Βολανάκης.
Εξωτερικοί σύνδεσμοι
Κατηγορία:Γερμανοί ζωγράφοι Κατηγορία:Λιθογράφοι
Κατάλογος ποδοσφαιρικών σωματείων Ε.Π.Σ. Ηλείας
Αυτός είναι ένας κατάλογος ο οποίος εμπεριέχει τα ποδοσφαιρικά σωματεία της Ε.Π.Σ. Ηλείας.
Περαιτέρω μελέτη
Κατηγορία:Ε.Π.Σ. Ηλείας
Στέντορεκ (περιοχή)
Η Στέντορεκ (Средорек) είναι μια ιστορική και γεωγραφική περιοχή στη βορειοανατολική Βόρεια Μακεδονία. Περιλαμβάνει τους οικισμούς της κοιλάδας του Πιτσίνια και μέρη της οροσειράς του Κοζτζάκ. Σήμερα βρίσκεται στον Δήμο Στάρο Ναγκορίτσανε. Η περιοχή αρχικά κατοικήθηκε από Σλαβομακεδόνες και Σέρβους, υποστηρικτές της Ορθόδοξης Εκκλησίας.